**ROMÂNIA**

**JUDEŢUL CLUJ**

**CONSILIUL LOCAL AL MUNICIPIULUI DEJ**

**Nr. 22.497 din 16 decembrie 2014**

**PROCES – VERBAL**

încheiat azi, **16 decembrie 2014**, cu ocazia desfăşurării **şedinţei ordinare** a Consiliului Local al Municipiului Dej, care a fost convocată în conformitate cu prevederile ‚art. 39’, alin. (1) din Legea Nr. 215/2001, republicată, cu modificările şi completările ulterioare, conform Dispoziţiei Primarului **Nr. 1.222 din 10 decembrie 2014, cu** următoarea

**ORDINE DE ZI:**

**1. Proiect de hotărâre privind aprobarea contului de execuție al Spitalului Municipal Dej la data de 31 octombrie 2014.**

**2. Proiect de hotărâre privind aprobarea contului de execuție al Spitalului Municipal Dej la data de 30 noiembrie 2014.**

**3. Proiect de hotărâre privind aprobarea rectificării bugetului de venituri și cheltuieli, modificarea Listelor de investiții și utilizarea excedentului bugetar ale Spitalului Municipal Dej pe anul 2014.**

**4. Proiect de hotărâre privind aprobarea rectificării bugetului local de venituri și cheltuieli al Consiliului Local al Municipiului Dej, pe anul 2014 și virarea de credite de la un capitol la alt capitol al clasificației bugetare.**

**5. Proiect de hotărâre privind aprobarea impozitelor și taxelor locale pe anul 2015.**

**6. Proiect de hotărâre privind aprobarea prelungirii contractelor de închiriere pentru ocuparea domeniului public și privat, care au termen de valabilitate 31 decembrie 2014 și care expiră pe parcursul anului 2015.**

**7. Proiect de hotărâre privind aprobarea modificării și completării Actului Constitutiv și a Statutului Asociației de Dezvoltare Intercomunitară ECO–METROPOLITAN CLUJ și mandatarea domnului primar Morar Costan pentru a semna modificarea și completarea acestor acte.**

**8. Proiect de hotărâre privind aprobarea transmiterii dreptului de administrare în favoarea județului Cluj asupra terenului în suprafață de 1,0251 ha cu nr. cadastral 692 – rampă deșeuri Cetan aferent obiectivului de investiții ”închidere și ecologizare depozit de deșeuri urban neconform Dej”**

**9. Proiect de hotărâre privind aprobarea rectificării suprafeței de teren și parcelare în Strada Stejarului Nr. 21, C.F. Dej Nr. 50218.**

**10. Proiect de hotărâre privind aprobarea redistribuirii lotului Nr. 20 din Strada ”Andrei Mureșanu”.**

**11. Proiect de hotărâre privind aprobarea acordării normei de hrană polițiștilor locali din cadrul Poliției Locale a Municipiului Dej.**

**12. Proiect de hotărâre privind aprobarea rețelei școlare a unităților de învățământ preuniversitar și preșcolar de stat și particular, pentru anul școlar 2015 – 2016 în Municipiul Dej.**

**13. Soluționarea unor probleme ale administrației publice locale:**

**- Adresa nr. 2.369 din 18.11.2014 a Camerei de Conturi Cluj, prin care ne transmite un exemplar din Raportul de Audit Financiar Nr. 2156/24.10.2014 încheiat ca urmare a controlului efectuat la Municipiul Dej și 1 exemplar din Decizia Nr. 50/18.11.2014 privind măsurile ce trebuie luate pentru înlăturarea deficiențelor constatate în urma controlului.**

**- Adresa Nr. 2.676 din 27 noiembrie 2014 a Școlii Gimnaziale ”Avram Iancu” Dej prin care solicită desemnarea a încă unui reprezentant al Consiliului Local Dej pentru Consiliul de Administrație al școlii.**

La şedinţă sunt **prezenţi 18 consilieri**, domnul Primar Morar Costan, domnul viceprimar Mureşan Aurelian, domnul secretar Covaciu Andron, şefi de servicii şi funcţionari publici din aparatul propriu de specialitate al primarului, reprezentanţi ai unor firme, ai Spitalului Municipal Dej, cetățeni ai Municipiului Dej, reprezentanți ai mass-media locale.

Lipsește motivat **domnul consilier Mailat Ion Sorin.**

Şedinţa publică este condusă de **domnul consilier Lazin Sebastian Flaviu.**

**Preşedintele de şedinţă** deschide ședința de consiliu local prin prezentarea punctelor înscrise în Ordinea de zi, pe care o supune la vot și care este aprobată cu unanimitate de voturi.

Înainte de a se trece la dezbaterea punctelor de pe ordinea de zi se supune la vot **Procesul – verbal** din ședința ordinară din data de **30 octombrie** **2014**, care este aprobat cu unanimitate de voturi.

Se trece la **Punctul 1: Proiect de hotărâre privind aprobarea contului de execuție al Spitalului Municipal Dej la data de 31 octombrie 2014.**

**2. Proiect de hotărâre privind aprobarea contului de execuție al Spitalului Municipal Dej la data de 30 noiembrie 2014.**

**Preşedintele de şedinţă** citeşte proiectul de hotărâre şi dă cuvântul inițiatorului

proiectului, **domnul Primar Morar Costan,** care prezintă expunerea de motive, pentru ambele proiecte de hotărâre, în care arată că, **la data de 31 octombrie 2014** și la data de 30 noiembrie 2014, contul de execuție se prezintă astfel:

**La partea de venituri**

1. Prevederi bugetare anuale: **19.354.530 lei**
2. Prevederi bugetare trimestriale: **19.354.530 lei**
3. Încasări realizate: **16.1265.692 lei**

**La partea de cheltuieli**

1. Credite bugetare aprobate anual: **19.354.530 lei**
2. Credite bugetare aprobate trimestrial**: 19.354.530 lei**
3. Plăți efectuate: **14.958.077 lei**

**la data de 30 noiembrie 2014**

**La partea de venituri**

1. Prevederi bugetare anuale: **19.624.130 lei**
2. Prevederi bugetare trimestriale: **19.624.130 lei**
3. Încasări realizate: **17.815.466 lei**

**La partea de cheltuieli**

1. Credite bugetare aprobate anual:**19.624.130 lei**
2. Credite bugetare aprobate trimestrial**: 19.624.130 lei**
3. Plăți efectuate: **16.741.243 lei**

Se observă că 95% din totalul veniturilor se datorează contractelor cu Casa Națională de Asigurări Sociale, Spitalul Municipal are 367 de paturi; s-au efectuat lucrări de modernizare, iar la partea de bunuri și servicii s-au investit în medicamente și tot ceea ce este necesar pentru bunul mers al instituției.

Dacă mai sunt nelămuriri este prezentă **doamna director economic Dălălău Roxana** care poate da lămuriri.

Se trece la consultarea **comisiilor de specialitate**: Comisia pentru activități economico – financiare și agricultură, **domnul viceprimar Mureșan Aurelian** – aviz favorabil; Comisia pentru activități de amenajarea teritoriului, urbanism, protecția mediului și turism, **domnul consilier Bonta Dan Silviu**; - aviz favorabil; Comisia pentru activități social – culturale, culte, învățământ, sănătate și familie – **domnul Bob Axinte** - aviz favorabil; Comisia juridică și disciplină pentru activitățile de protecție socială, muncă, protecția copilului, **doamna consilier Muncelean Teodora** - aviz favorabil.

**Luări de cuvânt:** **domnul consilier Lazăr Nicolae:** dorește ca pe viitor Rapoartele să fie complete, cu număr de intrare de la Registratura Primăriei și conturile de execuție să conțină tabelul cu detalierea cheltuielilor, Anexa 7.

Supus la vot **proiectul Nr. 1** este votat cu **18 voturi** „**pentru”.**

Proiectul de la **Punctul 2**, avizul **comisiilor de specialitate**: Comisia pentru activități economico – financiare și agricultură, **domnul viceprimar Mureșan Aurelian** – aviz favorabil; Comisia pentru activități de amenajarea teritoriului, urbanism, protecția mediului și turism, **domnul consilier Bonta Dan Silviu**; - aviz favorabil; Comisia pentru activități social – culturale, culte, învățământ, sănătate și familie – **domnul Bob Axinte** - aviz favorabil; Comisia juridică și disciplină pentru activitățile de protecție socială, muncă, protecția copilului, **doamna consilier Muncelean Teodora** - aviz favorabil.

Supus la vot **proiectul Nr. 2** este votat cu **18 voturi** „**pentru”.**

Se trece la **Punctul 3. Proiect de hotărâre privind aprobarea rectificării bugetului de venituri și cheltuieli, modificarea Listelor de investiții și utilizarea excedentului bugetar ale Spitalului Municipal Dej pe anul 2014.**

**Domnul Primar Morar Costan** face expunerea de motive prin care arată că ordonatorii principali de credite întocmesc și prezintă spre aprobare autorităților deliberative **rectificarea bugetului Spitalului Municipal Dej pe anul 2014, utilizarea excedentului la 31 decembrie 2013, în sumă de 87.369,89 lei pentru finanțarea secțiunii de dezvoltare și virarea de credite bugetare pe articole, aliniate în cadrul bugetului,** astfel: rectificarea este în sumă de 316,13 mii lei; virarea de credite bugetare se va face în cadrul titlului cheltuieli de personal și bunuri și servicii, pe articol, aliniat; excedentul de la 31 decembrie 1013, în sumă de 87.369,89 lei se va distribui pentru finanțarea secțiunii de dezvoltare.

Suma de 50.206,84 lei provenită din venituri proprii se va distribui pentru lucrări de reparații și renovare la Pavilionul I, corp A și C; investiții în aparatură medicală;

Suma de 37.163,05 lei sunt sume din fondul de dezvoltare al Spitalului, respectiv din contractele cu Casa Națională de Asigurări de Sănătate;

Se solicită avizul **comisiilor de specialitate:** comisia economică - aviz favorabil; comisia de urbanism - aviz favorabil; comisia învățământ – cultură - aviz favorabil, comisia juridică - aviz favorabil.

**Luări de cuvânt: domnul consilier Lazăr Nicolae:** dorește să știe de ce suma de **87.369,89 lei** nu a fost folosită la începutul anului 2014 ?

**Doamna director economic Dălălău Roxana**: Suma a fost cuprinsă în Lista de investiții, a fost aprobată de către Consiliul Local, dar au apărut noi prevederi ale Administrației Finanțelor și întrucât lucrările au fost efectuate, acum trebuie plătite.

Nemaifiind luări de cuvânt, proiectul este votat cu **18 voturi** „**pentru”.**

**Punctul 4. Proiect de hotărâre privind aprobarea rectificării bugetului**

**local de venituri și cheltuieli al Consiliului Local al Municipiului Dej, pe anul 2014 și virarea de credite de la un capitol la alt capitol al clasificației bugetare.**

**Domnul Primar Morar Costan:** face expunerea de motive prin care arată că **rectificarea bugetului de venituri și cheltuieli** pe anul 2014, se face **cu suma de 3.530,00 mii lei**, astfel:

**TOTAL VENITURI: ……………………………………………. 3.530,00 mii lei**

**din care:**

* sume defalcate din TVA, 11.02.02 **3.453,00 mii lei**
* sume defalcate din TVA pentru echilibrare

Cod 11.02.06 **32,00 mii lei**

* finanțare lucrări cadastru – 42.02.29 **45,00 mii lei**

**TOTAL CHELTUIELI:** **……………………………………… 3.530,00 mii lei**

din care:

- cap. 51.02.71 – autorități publice **45,00 mii lei**

**-**cap. 65.02.10 învățământ **3.453,00 mii lei**

-cap.84.02.71 - transporturi **32,00 mii lei**

Prin adresa Consiliului Județean Nr. 22.202/28 noiembrie 2014 s-a alocat suma de 32,00 mii lei pentru proiectul Monitorizare acces autovehicule în Municipiul Dej și a zonelor de interes public, camere de supraveghere; prin adresa D.G.R.F.P. Cluj – Napoca s-a comunicat modificarea sumelor defalcate din T.V.A. pentru cheltuiala de personal la nivelul unităților de învățământ, precum și modificarea plafonului de cheltuială de personal la nivelul unității administrativ – teritoriale; prin adresa Nr. 61.585/8 decembrie 2014 a D.G.R.F.P. Cluj – Napoca s-a comunicat modificarea sumelor defalcate din T.V.A. pentru cheltuiala de personal la nivelul unităților de învățământ, în sumă de 3.403 mii lei și modificarea plafonului de cheltuială la nivelul unității administrativ – teritoriale; în baza contractului de finanțare pentru obiectivul Sistem informațional pentru lucrări tehnice de identificare, măsurare și inventariere imobile și rețele utilitare, suma de 45,00 mii lei. Din totalul de venituri rectificate, în secțiunea de dezvoltare suma de 3.485,00 mii lei, secțiunea de dezvoltare – suma de 45,00 mii lei. Din total cheltuieli rectificate, în secțiunea funcționare – 3.453,00 mii lei, în secțiunea dezvoltare – suma de 32,00 mii lei. Pentru echilibrarea bugetului pe secțiuni se propun vărsăminte din secțiunea funcționare, în secțiunea dezvoltare, în sumă de 32,00 mii lei.

**Se consultă comisiile de specialitate:** comisia economică - aviz favorabil; comisia de urbanism - aviz favorabil; comisia învățământ – cultură - aviz favorabil, comisia juridică - aviz favorabil.

Nefiind luări de cuvânt se trece la votarea proiectului, care este aprobat cu **18 voturi** „**pentru”.**

Se trece la **Punctul 5. . Proiect de hotărâre privind aprobarea impozitelor și taxelor locale pe anul 2015.**

**Domnul Primar Morar Costan:**  în expunerea de motive, subliniază că, proiectul de buget din anul 2015, la partea de venituri se axează pe impozitele și taxele locale. Având în vedere prevederile Legii Nr. 273/2006 - privind finanţele publice locale; prevederile ‘art. 287’, ’art. 288’ din Legea Nr. 571/2003 privind Codul Fiscal cu modificările și completările ulterioare,

Hotărârea Guvernului Nr. 1.309/2012 privind nivelurile pentru valorile impozabile, impozitele și taxele locale și alte taxe asimilate acestora, precum și amenzile, aplicabile în anul fiscal 2015;

Ordonanța Nr. 1/2013 privind reglementarea unor măsuri financiar fiscale în domeniul impozitelor și taxelor locale, se stabilesc impozitele și taxele locale pentru anul 2015, nivelurile stabilite în sumefixe sunt prevăzute în Tabloul cuprinzând impozitele şi taxele locale pentru anul 2014, constituind **ANEXA Nr.1;**

Majorarea impozitelor la clădiri, teren şi mijloacele de transport în conformitate cu prevederile art. 287 din Codul Fiscal modificat prin Legea Nr. 343/2006  **potrivit căreia nivelul impozitelor şi taxelor locale prevăzute în prezentul titlu poate fi majorat anual de consiliile locale, pentru anul 2015,** impozitele și taxele locale nu se majorează, deci,

**Majorarea cu 0% a impozitului /taxă pe clădiri la persoane fizice, calculat conform prevederilor Legii Nr. 571/2003,cu modificările şi completările ulterioare.**

**Majorarea cu 0 % a impozitului/taxă pe clădiri la persoanele juridice, calculat conform prevederilor Legii Nr. 571/2003, cu modificările şi completările ulterioare.**

**Majorarea cu 0% impozitului/taxei pe teren la persoane fizice, calculat conform prevederilor Legii Nr. 571/2003, cu modificările şi completările ulterioare.**

**Majorarea cu 0% impozitului/taxei pe teren la persoane juridice, calculat conform prevederilor Legii Nr. 571/2003, cu modificările şi completările ulterioare.**

**Majorarea cu 0% impozitului asupra mijloacelor de transport la persoanele fizice, calculat conform prevederilor Legii Nr. 571/2003, cu modificările şi completările ulterioare.**

**Majorarea cu 0% impozitului asupra mijloacelor de transport la persoane juridice, calculat conform prevederilor Legii Nr. 571/2003, cu modificările şi completările ulterioare.**

c) pentru persoanele juridice cota de impozitare asupra valorii de inventar a clădirii prevăzută la ’art. 253’, alin. (2) din Legea Nr. 571/2003 privind Codul fiscal, se stabileşte la :

|  |  |  |  |
| --- | --- | --- | --- |
| Legea 571/2003 | Cota de impozitare aprobată pentru anul 2014 | Cota de impozitare propusa pentru anul 2015 | Cota de impozitare aprobată pentru anul 2015 |
| **0,25%-1,50%** | 1,25% | 1,25% |  |

d) cota de impozitare asupra valorii de inventar a clădirii nereevaluate prevăzută la ’art. 253’, alin. (6) din Legea Nr. 571/2003 privind Codul fiscal, se stabileşte la :10 - 20% pentru clădirile care nu au fost reevaluate în ultimii 3 ani anteriori anului fiscal de referinţă;

|  |  |  |  |
| --- | --- | --- | --- |
| Legea 571/2003 | Cota de impozitare aprobată pentru anul 2014 | Cota de impozitare propusa pentru anul 2015 | Cota de impozitare aprobată pentru anul 2015 |
| **10 - 20%** | 10 | 10 |  |

e) 30- 40 % % pentru clădirile care nu au fost reevaluate în ultimii 5 ani anteriori anului fiscal de referinţă;

|  |  |  |  |
| --- | --- | --- | --- |
| Legea 571/2003 | Cota de impozitare aprobată pentru anul 2014 | Cota de impozitare propusa pentru anul 2015 | Cota de impozitare aprobată pentru anul 2015 |
| **30 - 40%** | 30 | 30 |  |

f) cota pentru stabilirea taxei pentru serviciile de reclamă şi publicitate, prevăzută la ‘art. 270’, alin. (4) din Legea Nr. 571/2003 privind Codul fiscal, se stabileşte la :

|  |  |  |  |
| --- | --- | --- | --- |
| Legea 571/2003 | Cota de impozitare aprobată pentru anul 2014 | Cota de impozitare propusa pentru anul 2015 | Cota de impozitare aprobată pentru anul 2015 |
| **1%-3%** | 3 % | 3 % |  |

g) cota pentru stabilirea impozitului pe spectacole, prevăzută la ’art. 274’ din Legea Nr. 571/2003 privind Codul fiscal, este de:

**-2%** în cazul unui spectacol de teatru, balet, operă, operetă, concert filarmonic sau altă manifestare muzicală, prezentare film, spectacol de circ sau orice competiţie sportivă internă sau internaţională,

**-5%** în cazul oricărei alte manifestări artistice;

h) cota pentru stabilirea impozitului pe spectacole, prevăzută la ’art. 275’ din Legea Nr. 571/2003 privind Codul fiscal, se prezintă astfel :

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Art.275 alin.(2)** Manifestarea artistică sau activitatea distractivă: | | Nivelurile prevăzute Legea 571/2003 **-** | | Nivelurile de impozitare aprobată pentru anul 2014  ART.275 ALIN.(2) COROBORAT CU ART.296 ALIN.(1) | | Nivelurile de impozitare  propuse 2015 | | Nivelurile de impozitare  aprobate pentru anul  2015 |
| - lei/m2 /zi- | | -lei/m2 /zi- | | -lei/m2 /zi- |
| a) în cazul videotecilor | | intre 0 si 2,inclusiv | | 0,5 | | 0,5 | |  |
| b) în cazul discotecilor | | intre 0 si 3, inclusiv | | 0,5 | | 0,5 | |  |
| i) cota pentru stabilirea taxei hoteliere prevăzuta la art.279 alin(2) din Legea nr.571/2003 privind Codul fiscal se stabileşte astfel:Legea Nr. 571/2003 | | Cota de impozitare aprobată pentru anul 2014 | | Cota de impozitare propusa pentru anul 2015 | | Cota de impozitare aprobată pentru anul 2015 | | |
| 0,5 – 5 % | | 1 % | | 1 % | |  | | |

Pentru plata cu anticipaţie a impozitului pe clădiri, datorat pentru întregul an de către contribuabili, până la data de 31 martie a anului respectiv, se acordă o bonificaţie de până la 10% prevăzută la ‘art. 255’ (2), la ’art. 260’ (2) şi la ’art. 265’ (2) din Legea Nr. 571/2003 privind Codul fiscal modificat prin Legea Nr. 343/2006, se stabileşte astfel:

|  |  |  |  |  |  |
| --- | --- | --- | --- | --- | --- |
| Legea 571/2003 | | Bonificaţia acordata pentru anul 2014 | Bonificaţia propusa pentru anul 2015 | Bonificaţia aprobată pentru anul 2015 | |
| a)în cazul impozitului pe clădiri datorat de către contribuabili, **0-10%;** | 10% | 10% | |  |
| b)în cazul impozitului pe teren datorat de către contribuabili , **0**-**10%;** | 10% | 10% | |  |
| c)în cazul mijloacelor de transport datorat de către contribuabili, **0**-**10%;** | 10% | 10% | |  |

Pentru determinarea impozitului pe clădiri în cazul persoanelor fizice, precum şi a impozitului pe teren, pentru anul 2014, se menţine delimitarea zonelor aprobată prin Hotărârea Consiliului Local al Municipiului Dej Nr. 102/2002.

Se stabilesc valorile impozabile, impozitele și taxele locale, respectiv amenzile contravenționale pentru anul 2015, astfel cum sunt ele prevăzute în Anexa Nr. 1.

Toate impozitele și taxele cuprinse în Anexa 1 vor fi influențate, unde este cazul, cu coeficientul de corecție corespunzător rangului localității.

În conformitate cu prevederile ’art. 255’, ’260’ şi ‘265’ din Codul fiscal, plata impozitului/taxa pe clădiri, impozitului/taxa pe teren și impozitul pe mijloacele de transport se plăteşte anual, în două rate egale, până la datele de 31 martie şi 30 septembrie inclusiv.

Impozitul anual pe clădiri, impozitul/taxa pe teren și impozitul pe mijloacele de transport datorat buget local de către contribuabili, persoane fizice sau juridice, de până la 50 lei inclusiv, se plăteşte integral până la primul termen de plată.

Lista actelor normative prin care sunt instituite impozitele şi taxele locale, inclusiv Hotărârea Consiliului Local al Municipiului Dej, prin care s-au instituit/stabilit impozite şi taxe locale pe o perioadă de 5 ani anteriori anului fiscal curent, este prevăzută în **Anexa Nr. 2.** Lista cuprinzând actele normative, inclusiv Hotărârea Consiliului Local al Municipiului Dej, în temeiul cărora s-au acordat facilităţi fiscale pe o perioadă de 5 ani anteriori anului fiscal, este prevăzută în **Anexa Nr. 3,** iar procedura de acordare a facilităţilor fiscale categoriilor de persoane fizice prevăzute la ’art. 286’, alin. (1, 3) din Legea Nr. 571/2003, potrivit **Anexei Nr. 4.**

**Se consultă comisiile de specialitate**: comisia economică - aviz favorabil; comisia de urbanism - aviz favorabil; comisia învățământ – cultură - aviz favorabil, comisia juridică - aviz favorabil.

**Înscrieri la cuvânt: domnul consilier Lazăr Nicolae:** se referă la cota de impozitare pentru persoanele juridice – 1,25 % este mare, propune cota de 1 %; la capitolul mijloace de transport pe apă, nave de sport și agrement, în anul 1013, impozitul era 900 lei, acum apare suma de 1.119 lei, de ce ? la chirii terenuri – la folosință terenuri construcții, suma de 8,51 lei este o sumă mare și propune suma de 6 lei;

Se supune la vot proiectul de hotărâre în forma inițială, acesta fiind aprobat **cu 18 ”voturi pentru”**

Se trece la **Punctul 6. Proiect de hotărâre privind aprobarea prelungirii contractelor de închiriere pentru ocuparea domeniului public și privat, care au termen de valabilitate 31 decembrie 2014 și care expiră pe parcursul anului 2015.**

**Domnul Primar Morar Costan:** Se propune prelungirea contractelor de închiriere pentru ocuparea domeniului public și privat, care expiră după data de 31 decembrie 2014, astfel: Terenuri parcări, copertine, garaje - 10 ani

Spatii comerciale - 5 ani

Terenuri cultivabile - 5 ani

Curţi şi grădini ( Legea 112/95) - 5 ani

Terenuri sub tonete, chioşcuri - 1 an

Teren sub construcţii - 5 ani

**Se consultă comisiile de specialitate**: comisia economică - aviz favorabil; comisia de urbanism - aviz favorabil; comisia învățământ – cultură - aviz favorabil, comisia juridică - aviz favorabil,

Luări de cuvânt: **domnul consilier Butuza Marius Cornel:** propune ca expresia de la art. 1, referitor la copertine să se scoată, întrucât speră ca proprietarii să-și găsească alte modalități de a-și proteja mașina, deoarece copertinele nu sunt estetice și nu cadrează cu peisajul urban.

**Domnul Primar Morar Costan:** Proiectul de hotărâre se referă la ce există acum amenajat; acestea nu se pot deocamdată demola, dar în contractul de închiriere se va stipula o cauză contractuală, care să permită rezilierea contractului în cazul în care apar noi oportunități.

Supus la vot proiectul este aprobat cu **18 voturi ”pentru”**.

**Punctul 7.** **Proiect de hotărâre privind aprobarea modificării și completării Actului Constitutiv și a Statutului Asociației de Dezvoltare Intercomunitară ECO–METROPOLITAN CLUJ și mandatarea domnului primar Morar Costan pentru a semna modificarea și completarea acestor acte.**

**Domnul Primar Morar Costan:** Prin Hotărârea Consiliului Local Nr. 34 din 21 mai 2009 s-a hotărât asocierea Municipiului cu celelalte unități administrativ – teritoriale din județul Cluj, în vederea constituirii Asociației de Dezvoltare Intercomunitară ECO-METROPOLITAN Cluj, aprobarea Actului Constitutiv și a Statutului acestei societăți, fiind vorba despre gestionarea deșeurilor, gunoiului menajer, rampele de gunoi din județ.

Hotărârea Guvernului Nr. 742/26 august 2014 a modificat și completat Hotărârea Guvernului Nr. 855/2008 pentru aprobarea actului constitutiv – cadru și a statutului cadru ale asociațiilor de dezvoltare intercomunitare cu obiect de activitate serviciile de utilități publice. Este necesar să se modifice și să se completeze Actul constitutiv și Statutul Asociației de Dezvoltare Intercomunitară ECO-METROPOLITAN Cluj, deoarece vicepreședintele actual al Societății este domnul Vakar Istvan Valentin de la Consiliul Județean Cluj, societatea și-a mutat sediul, iar lista membrilor asociației s-a modificat, fiind nevoie de împuternicirea mea pentru a semna aceste acte.

**Se consultă comisiile de specialitate**: comisia economică - aviz favorabil; comisia de urbanism - aviz favorabil; comisia învățământ – cultură - aviz favorabil, comisia juridică - aviz favorabil**.**

Nefiind alte luări de cuvânt, proiectul este aprobat cu **18 voturi ”pentru”**.

Se trece la **Punctul 8. Proiect de hotărâre privind aprobarea transmiterii dreptului de administrare în favoarea județului Cluj asupra terenului în suprafață de 1,0251 ha cu nr. cadastral 692 – rampă deșeuri Cetan aferent obiectivului de investiții ”închidere și ecologizare depozit de deșeuri urban neconform Dej”.**

**Domnul Primar Morar Costan:** Consiliul Județean Cluj prin adresa Nr. 22.467/4 decembrie 2014 ne solicită transmiterea dreptului de administrare asupra terenului ocupat de Depozitul de Deșeuri neconform Dej – Cetan, în suprafață de 1,025 l/ha, rampa de deșeuri făcând parte din Patrimoniul Public al Municipiului Dej, administrat de Consiliul Local, din anul 1977 și are o valoare de inventat de 18.228,38 lei, locație care a fost închisă cu ani în urmă datorită cotei maxime de umplere cu deșeuri. Consiliul Județean solicită transmiterea dreptului de administrare asupra terenului în vederea promovării obiectivului de investiție Închidere și ecologizare depozit de deșeuri urban neconform. Propun transmiterea dreptului de administrare asupra terenului în vederea demarării procedurii de finanțare a proiectului Sistem de Management Integrat al Deșeurilor.

**Se consultă comisiile de specialitate**: comisia economică - aviz favorabil; comisia de urbanism - aviz favorabil; comisia învățământ – cultură - aviz favorabil, comisia juridică - aviz favorabil**.**

Nefiind luări de cuvânt, proiectul este aprobat cu **18 voturi ”pentru”**.

**Punctul 9.**  **Proiect de hotărâre privind aprobarea rectificării suprafeței de teren și parcelare în Strada Stejarului Nr. 21, C.F. Dej Nr. 50218.**

**Domnul Primar Morar Costan:** Se solicită rectificarea suprafeței imobilului identificat prin C.F. Nr. 50218 în suprafață totală de 2.334 m.p. situat în Municipiul Dej, Strada Stejarului Nr. 2/A, conform situației din teren și dezmembrarea în două parcele.

Terenul identificat prin nr. topo 389/2 are categoria de folosință curte și grădină, după rectificarea suprafeței de teren de la suprafața de 3.556 m.p., înscrisă în C.F. la suprafața reală din teren de 2.334 m.p. se propune dezmembrarea în două parcele: parcela Nr. 1 389/2 – suprafață 2.028 m.p. – categoria de folosință curte3 și grădină; parcela Nr. 2 – 389/2/2 – suprafața 306 m.p. – categoria de folosință – curte va trece într-o carte funciară nouă.

**Se consultă comisiile de specialitate**: comisia economică - aviz favorabil; comisia de urbanism - aviz favorabil; comisia învățământ – cultură - aviz favorabil, comisia juridică - aviz favorabil**.**

Nefiind luări de cuvânt, proiectul este aprobat cu **18 voturi ”pentru”**.

Se trece la **Punctul 10.**  **Proiect de hotărâre privind aprobarea redistribuirii lotului Nr. 20 din Strada ”Andrei Mureșanu”.**

**Domnul Primar Morar Costan:** Ca urmare a solicitării depusă de doamna Irimiș Mihaela, cu domiciliul în Municipiul Dej, Strada Solidarității Nr. 2 se propune redistribuirea lotului Nr. 20, situat în Municipiul Dej, Strada Andrei Mureșanu Nr. 13, atribuit în baza Legii Nr. 15/2003, republicată, privind sprijinul acordat tinerilor pentru construirea unei locuințe proprietate persoană, conform Procesului – verbal de predare – primire Nr. 16.782/12 iulie 2005, numitului Pop Claudiu Ioan care a obținut Autorizația de construire Nr. 284 din 29 noiembrie 2008. Pe teren există o fundație, dar din motive financiare nu se mai poate continua construirea locuinței; s-a făcut o Promisiune bilaterală de vânzare – cumpărare doamnei Irimuș Mihaela. Prin urmare se propune anularea Procesului - verbal de predare-primire a cărui beneficiar a fost domnul Pop Claudiu Ioan. Se solicită redistribuirea terenului situat în Municipiul Dej, Strada Andrei Mureșanu Nr. 13, în suprafață totală de 808 m.p., înscris în C.F. Dej Nr. 59.726 cu Nr. cadastral 59.726, proprietatea orașului Dej, astfel: suprafața de 300 m.p. se va atribui în baza Legii Nr. 15/2003, republicată, întocmindu-se un Proces verbal de predare – primire; pe diferența de 508 m.p. se va întocmi Contract de închiriere.

**Se consultă comisiile de specialitate**: comisia economică - aviz favorabil; comisia de urbanism - aviz favorabil; comisia învățământ – cultură - aviz favorabil, comisia juridică - aviz favorabil,

Nefiind luări de cuvânt, proiectul este aprobat cu **18 voturi ”pentru”**.

**Punctul 11.** **Proiect de hotărâre privind aprobarea acordării normei de hrană polițiștilor locali din cadrul Poliției Locale a Municipiului Dej.**

**Domnul Primar Morar Costan:** Conform Actelor normative, prevederile art. XI din Ordonanța de Urgență a Guvernului Nr. 65/2014 privind modificarea și completarea unor acte normative ;

Legea poliției locale Nr. 155/2010;

Hotărârea Guvernului României Nr. 1.332/2010 pentru aprobarea Regulamentului-cadru de organizare şi funcţionare a Poliţiei locale;

**În conformitate cu:** prevederile Ordonanţei Guvernului Nr. 26/1994, republicată, cu modificările si completările ulterioare, care reglementează acordarea normei de hrană, coroborate cu prevederile Hotărârii Guvernului nr. 196/2005 de aprobare a Strategiei Ministerului Administratei si Internelor de realizare a ordinii si sigurantei publice pentru cresterea sigurantei cetăteanului si prevenirea criminalitătii stradale, potrivit căreia, Politia Locală face parte din structura fortelor de ordine si sigurantă publică complementare;

prevederile Hotărârii Guvernului Nr. 65/2003 privind stabilirea drepturilor de hrană, în timp de pace, ale personalului apartinând structurilor Ministerului de Interne, căruia i se aplică Statutul politistului, coroborat cu prevederile Ordinului M.A.P.N Nr. S117/2009 si Ordinului M.A.I. Nr. 310/2009; polițiștii beneficiază în tot cursul anului, pe toată perioada când aceștia sunt în activitate de contravaloarea **normei de hrană Nr. 6 – 24 lei/zi x 30/31 zile calendaristice = 720/744 lei,** necesar de cheltuieli 420 mii lei la bugetul local.

**Se consultă comisiile de specialitate**: comisia economică - aviz favorabil; comisia de urbanism - aviz favorabil; comisia învățământ – cultură - aviz favorabil, comisia juridică - aviz favorabil,

Luări de cuvânt: **domnul consilier Lazăr Nicolae**: dorește să se completeze art. 2, cu norma de hrană Nr. 6, respectiv 24 lei/zi x 30/31 zile calendaristice = 720/744 lei.

**Domnul consilier Câmpan Vasile:** dorește să cunoască printr-un Raport de activitate, aportul Poliției Locale la bugetul Primăriei prin activitatea desfășurată.

**Domnul Primar Morar Costan:** se va prezenta acest raport, dar dorește să se vadă îmbunătățirea activității în teren a Poliției locale, aportul adus la menținerea ordinii publice și a disciplinei comportamentale în municipiu.

Nefiind alte luări de cuvânt, proiectul în forma inițială este aprobat cu **17 voturi ”pentru”**, **o ”abținere”.**

Se trece la **Punctul 12. Proiect de hotărâre privind aprobarea rețelei școlare a unităților de învățământ preuniversitar și preșcolar de stat și particular, pentru anul școlar 2015 – 2016 în Municipiul Dej.**

**Domnul Primar Morar Costan:** Conform Adresei Inspectoratului Școlar Județean Cluj Nr. 13.733 din 8 decembrie 2014, propune spre aprobare reţeaua şcolară a unităților de învățământ preuniversitar şi preșcolar de stat şi particular, conformă și Legii Educaţiei Naţionale Nr. 1/2011, pentru anul şcolar 2015 -2016 în Municipiul Dej, după cum urmează:

|  |  |  |
| --- | --- | --- |
| **Nr. crt.** | **DENUMIREA UNITĂŢII DE ÎNVĂȚĂMÂNT** | **TIP UNITATE** |
| 1 | COLEGIUL NAȚIONAL „ANDREI MUREȘANU” DEJ | Personalitate juridica |
| 2 | GRĂDINIȚA CU PROGRAM PRELUNGIT„ARLECHINO” DEJ | Personalitate juridica |
| 3 | GRĂDINIȚA CU PROGRAM NORMAL „ARLECHINO” – STRUCTURĂ 1 DEJ | Structură învațământ |
| 4 | GRĂDINIȚA CU PROGRAM NORMAL„ARLECHINO” – STRUCTURĂ 2 OCNA DEJ | Structură învațământ |
| 5 | GRĂDINIȚA CU PROGRAM PRELUNGIT„JUNIOR” DEJ | Personalitate juridica |
| 6 | GRĂDINIȚA U PROGRAM NORMAL„JUNIOR” – STRUCTURĂ 1 DEJ | Structură învațământ |
| 7 | GRĂDINIȚA CU PROGRAM PRELUNGIT „LUMEA PITICILOR” DEJ | Personalitate juridica |
| 8 | GRĂDINIȚA CU PROGRAM NORMAL „LUMEA PITICILOR” – STRUCTURĂ 1 DEJ | Structură învațământ |
| 9 | GRĂDINIȚA CU PROGRAM PRELUNGIT „PARADISUL PITICILOR” DEJ | Personalitate juridica |
| 10 | GRĂDINIȚA CU PROGRAM PRELUNGIT„PITICOT” DEJ | Personalitate juridica |
| 11 | GRĂDINIȚA CU PROGRAM NORMAL„PITICOT” - STRUCTURA 1 DEJ | Structură învațământ |
| 12 | LICEUL TEHNOLOGIC „CONSTANTIN BRÂNCUȘI” DEJ | Personalitate juridica |
| 13 | LICEUL TEHNOLOGIC – ,,SOMEȘ,, DEJ, | Personalitate juridica |
| 14 | LICEUL TEORETIC „ALEXANDRU PAPIU ILARIAN”DEJ | Personalitate juridica |
| 15 | ȘCOALA GIMNAZIALĂ ,,AVRAM IANCU,, DEJ, | Personalitate juridica |
| 16 | ȘCOALA GIMNAZIALĂ ,,MIHAI EMINESCU,, DEJ | Personalitate juridica |
| 17 | ȘCOALA GIMNAZIALĂ NR.1 DEJ | Personalitate juridica |
| 18 | GRĂDINIŢA CU PROGRAM PRELUNGIT ,, ELPIS” DEJ- ACREDITATĂ | Personalitate juridica |
| 19 | LICEUL TEHNOLOGIC ,, HENRI COANDĂ,, DEJ-AUTORIZATĂ | Personalitate juridica |
| 20 | ŞCOALA POSTLICEALĂ ,, LOUIS PASTEUR” DEJ-ACREDITATĂ | Personalitate juridica |

**Se consultă comisiile de specialitate**: comisia economică - aviz favorabil; comisia de urbanism - aviz favorabil; comisia învățământ – cultură - aviz favorabil, comisia juridică - aviz favorabil,

Nefiind luări de cuvânt, proiectul este aprobat cu **18 voturi ”pentru”**.

**Punctul 13.** **Soluționarea unor probleme ale administrației publice locale:**

**- Adresa nr. 2.369 din 18.11.2014 a Camerei de Conturi Cluj, prin care ne transmite un exemplar din Raportul de Audit Financiar Nr. 2156/24.10.2014 încheiat ca urmare a controlului efectuat la Municipiul Dej și 1 exemplar din Decizia Nr. 50/18.11.2014 privind măsurile ce trebuie luate pentru înlăturarea deficiențelor constatate în urma controlului.**

**- Adresa Nr. 2.676 din 27 noiembrie 2014 a Școlii Gimnaziale ”Avram Iancu” Dej prin care solicită desemnarea a încă unui reprezentant al Consiliului Local Dej pentru Consiliul de Administrație al școlii.**

**Domnul Primar Morar Costan:** Raportul de Audit financiar final al Curții de conturi a relevat o activitate bună, cu lucruri pozitive, investiții bine gestionate, dar există o diferență între Raport și Decizia finală. S-a relevat că gestionarea banului public este bună, dar s-au făcut referiri și la aplicarea unor măsuri cu termene de realizare.

Luări de cuvânt: **domnul consilier Bob Axinte:** dorește să cunoască care va fi perspectiva echipelor de fotbal și volei, întrucât Curtea de conturi a sesizat plata nejustificată a sumei de 180.277 lei, în baza unor contracte de finanțare nerambursabilă.

**Domnul Primar Morar Costan:** Ne preocupă schimbarea modului de finanțare a asociațiilor sportive; referitor la Clubul de fotbal – s-a distribuit suma de 1.960 mii lei, în proporție de 90% această sumă a fost primită. Asigurăm baza logistică, avem o echipă mare și cinci echipe de juniori, dar la club datoriile s-au acumulat din anii precedenți, trebuie să găsim o formulă de rezolvare a problemelor și o modalitate de finanțare pentru anii viitori. La clubul de volei problema se pune dacă dorim să rămânem în Divizia A sau în divizia B; dacă tot alocăm 6 – 7 mii lei, propunerea mea este să investim în sportul de masă.

**Domnul consilier Lazin Sebastian:** dorește să cunoască cum se va recupera prejudiciul de 92.985 lei, reprezentând contravaloarea unor servicii de salubritate stradală decontate către Compania de Salubritate Bratner Vereș S.A. Cluj – Napoca și tarifele cu 15% mai mari, timp de doi ani de zile pentru persoanele fizice din municipiu ?

**Domnul Primar Morar Costan:** Există o hotărâre de Consiliu Local, dar de la data aprobării măririi tarifelor există o necorelare pentru această perioadă, deși nu se justifică majorarea, ei invocă rata inflației și acum societatea ne acționează în justiție.

**Domnul consilier Câmpan Vasile:** ridică problema terenului de la Școala Avram Iancu, un teren de 600 m.p. pentru care se plătește o chirie de 3.000 lei; dacă nu există o metodă legală pentru cumpărarea acestui teren.

**Domnul Primar Morar Costan:** Se va întruni Comisia la nivel municipal și se va lua o hotărâre de comun acord.

Se supune la vot participarea **domnului Tarța Florin** – vicepreședinte, acționar al Clubului Unirea – Volei de a lua cuvântul în cadrul ședinței de consiliu, propunere aprobată cu unanimitate de voturi.

Ridică problema jucătorilor rămași neplătiți, iar faptul că s-au primit inițial 4 miliarde lei de la bugetul local, din totalul de 6,8 miliarde lei, echipa este de nivelul cupelor europene, este pe cale să aducă prima medalie de aur la nivel de oraș; echipa este a orașului și domnia sa este sponsor privat contribuind cu 70% la bugetul clubului. Să se găsească o soluție, să fie preluat de către Primărie să se poată face în continuare performanțe de nivel european, retrogradarea în Divizia B nu este o soluție.

**Domnul Primar Morar Costan:** Primăria a distribuit 90% din fonduri – din 6,1 miliarde promise, 4,7 miliarde lei le-am distribuit, iar suma de 1,3 miliarde lei a fost imputată de către Curtea de conturi, motiv pentru care ne-am oprit cu acordarea sumei, dar se vor face toate eforturile pentru deblocarea situației.

**- Adresa Nr. 2.676 din 27 noiembrie 2014 a Școlii Gimnaziale ”Avram Iancu” Dej prin care solicită desemnarea a încă unui reprezentant al Consiliului Local Dej pentru Consiliul de Administrație al școlii.**

Este propus **domnul consilier Izidor Hațeganu**  pentru a face parte din Consiliul de administrație al școlii, propunere votată cu 17 voturi pentru.

Alte probleme: **domnul consilier Bonta Dan Silviu** dorește să știe pe ce criterii s-au alocat stimulentele din sentințe pentru Direcția economică a primăriei.

**Domnul Primar Morar Costan:** Sunt sentințe judecătorești definitive, câștigate retroactiv și sumele s-au distribuit după un regulament existent de pe vremea fostului primar domnul Ioan Ungur. Actualmente am făcut un nou Regulament după care se vor distribui de acum încolo aceste stimulente.

**Domnul consilier Bonta Dan Silviu:** propune ca aceste regulamente să fie discutate și aprobate și de către consiliul local.

**Domnul consilier Butuza Marius Cornel:** dorește să știe când se va pune în aplicare hotărârea consiliului local referitoare la taxările cu plată, când se va rezolva problema Străzii Zefir, între Străzile Unirii și Dobrogeanu Gherea, unde este bustul poetului George Coșbuc.

**Domnul Primar Morar Costan:** Problema Străzii Zefir este rezolvată, aici există sens unic, problema parcărilor cu plată se va soluționa cât mai curând, iar bustul poetului George Coșbuc este depozitat în clădirea Casei Municipale de Cultură.

Consilierii locali sunt colindați de un grup de cântăreți ai Școlii Populare de Artă, coordonați de domnul Felix Gălan.

Domnul primar le mulțumește pentru colinde și urări și felicită consilierii locali pentru întreaga activitate desfășurată și pentru sprijinul acordat în anul 2014 și în încheiere îi invită să participe la tradiționalul Festival de colinde care se va desfășura la Casa Municipală de Cultură.

Nemaifiind alte probleme, **președintele de ședință, domnul consilier Lazin Sebastian Flaviu** declară închisă ședința ordinară a consiliului local.

**Preşedinte de şedinţă, Secretar,**

**Lazin Sebastian Flaviu Covaciu Andron**